Arpa
Apie kaimą Baltarusijoje žr. Arpa (Vileika). Arpa (arm. Արփա, azer. Arpaçay) – kalnų upė Armėnijoje ir Azerbaidžane (Nachičevanės AR); Arakso kairysis intakas. Prasideda Zangezūro kalnagūbryje, teka į pietvakarius siauru giliu tarpekliu. Vidurupyje slėnis išplatėja, o žemupyje teka lygumomis. Įteka į Araksą į pietus nuo Šaruro. Upės vanduo naudojamas drėkinimui. Ant Arpos įrengta Kečuto hidroelektrinė. Arpos upę su Sevano ežeru jungia 48 km ilgio vandens perdavimo tunelis. Upės aukštupyje įsikūręs Džermuko miestas. 2013 m. atidaryta vandens jėgainė.